14.02.2018. 12:10 > 12:21\nOn je, pred sednicu vlade, povodom bure koja se digla zbog izjave vicekanelara Hajnc Kristijana Štrahea "Politici" da je Kosovo deo Srbije, naglasio da je Austrija prijatelj i da podržava Zapadni Balkan, i da se trudi da da doprinos normalizaciji odnosa Beograda i Prištne.\n- Srpsko viđenje je drugačije od onog Kosova. Takođe, i pet država EU nije priznalo Kosovo - podsetio je on, i dodao da problem nažalost nije održivo rešen.\nŠtrahe je podsetio da je bio protiv priznanja Kosova od strane Austrije ali da, iako to kritikuje lično, stoji iza odluke Austrije. On je istakao i da Srbija nije deo problema, već deo rešenja, i da smatra da su Beograd i Priština pozvani da pronađu kompromis koji bi bio za obe strane bolan.\nHans Kristijan Štrahe i Ivica Dačić\n- Cilj austrijskog predsedavanja EU, u drugoj polovini ove godine, biće da se na najbolji mogući način podrže države Zapadnog Balkana na putu u Uniju. Austrija je pre dugo vremena priznala Kosovo i taj stav se i u budućnosti neće menjati - zaključio je Kurc.\nOpoziciona stranka "Neos" zatražila je danas sednicu spoljnopolitičkog saveta zbog višestrukih spoljnopolitičkih ispada vicekancelara Hajnc Kristijana Štrahea. Takozvani "Savet austrijske integracione i spoljne politike" važi za ekvivalent nacionalnog saveta bezbednosti i nalazi se pri Ministarstvu spoljnih poslova, a njegovi članovi su šefica diplomatije, predstavnici kancelara, vicekancelara, Ministarstva odbrane, kao i predstavnici parlamentarnih partija, Konferencije predsednika pokrajina.\nI bivši austrijski kancelar, lider Socijaldemokratske partije (SPO) Kristijan Kern, osudio je izjave Štrahea vezane za Kosovo, ističući da on doliva ulje na vatru.\n- Štrahe doliva ulje na vatru u konflikt u kojem bi Austrija trebalo da da doprinos pomirenju - naglasio je on u izjavi za APA.\nKern smatra da Štrahe, iz izborno-taktičkih razloga, unosi međunarodni konflikt u Austriju i time ugrožava bezbednost zemlje.\nŠtrahe "mimo evropskog konsenzusa"\nKosovski konflikt, prema njegovim rečima, ne zaustavlja se pred granicama Austrije.\n- Tada, kada smo prizali Kosovo, imali smo konflikte na ulicama Austrije među mladima sa Kosova i iz Srbije - objasnio je Kern, i dodao da je i po pitanju RS Štrahe već delovao mimo evropskog konsenzusa.\nTo je, kaže on, pravi bezbednosni rizik po Austriju, podsećajući da je više stotina plavih šlemova iz Austrije stacionirano na Kosovu i u Bosni i Hercegovini, koji bi bili prvi koji bi se suočili sa problemima.\n- Štrahe ovim Austriju vodi u magareću klupu evropske politike i pridružuje se sumnjivom društvu - konstatovao je on.\nDačić: Neka se onima koji su priznali Kosovo desi isto


Amerika pred perestrojkom: Slabljenje dolara rublji ne može ništa - 27.01.2018, Sputnik Srbija\nAmerički dolar pao je na najniži nivo u poslednje tri godine u odnosu na šest vodećih svetskih valuta, dok je evro gotovo dostigao svoj vrhunac u istom periodu... 27.01.2018, Sputnik Srbija\nanalize i mišljenja, komentari i analitika, crveni telefon\n07:02 27.01.2018 (Osveženo: 07:05 27.01.2018)\n„Ovo pitanje je veoma kompleksno i zahteva ozbiljan pristup. Glavni faktori ukazuju na to da je tempo rasta američke ekonomije dovoljno dobar, pa bi samim tim to trebalo da utiče i na jačanje američke valute, ali to se očigledno ne dešava. Zasad nije jasno kako će se razvijati Trampova politika u oblasti ekonomije, a to je prvo što zabrinjava ljude koji rade sa dolarima i koji u dolar ulažu. Drugo, tu je i iščekivanje smene šefa Federalnog rezervnog sistema SAD. Dodatnu zabunu stvara i nedovoljno razumevanje kakve će biti američka finansijska i monetarna politika. Treće, u svetskoj areni postoje tenzije između SAD i Kine, postoji pretnja, i vrlo je realno da će Kina i druge zemlje povući svoja sredstva iz američkih hartija od vrednosti i uticati na slabljenje američke valute. I konačno, najvažniji faktor — očigledno je da svetski monetarni sistem stoji na pragu promena i da više ne može da se zasniva na dolaru, njemu je potrebno da se nekako ’prestroji‘. Očigledno je da je ovo samo početak i da smo na tom putu“, kaže za Sputnjik ruski ekspert Mihail Beljajev.\n„Još je rano pričati o tome, ali sve ide u tom pravcu. To se neće dogoditi u narednoj godini, ali već sada možemo reći da su pred nama periodi kratkoročnog jačanja i kratkoročnog slabljenja dolara, i to može trajati još godinu ili dve. U principu, to je na horizontu, i zato s pravom možemo misliti da se era dominacije dolara u svetskoj areni već završava“, ističe Beljajev.\nPodsetimo, američki ministar je na Svetskom ekonomskom forumu u Davosu rekao da slabiji dolar kratkoročno odgovara američkoj trgovini i da stvara mnogo mogućnosti, nagovestivši da neće pokušavati da zaustavi njen pad. On je kazao i da su SAD „u potpunosti“ posvećene slobodnoj i fer trgovini.\nEvro je, navodi Beljajev, trenutno relativno stabilan, jer je EU preživela tešku fazu, vezanu za migrantsku krizu, potrese zbog „bregzita“, katalonskih procesa, grčke krize i sada se oporavlja.\n5 Decembar 2017, 13:39\n„Evropa se sada nalazi u prilično stabilnom stanju, pokazuje sasvim dobar tempo rasta, koji je čak premašio očekivanja u odnosu na ranije prognoze. I to daje osnovu za evro, tako da on raste u odnosu na nisku tačku na kojoj je prethodno bio zbog tih navedenih negativnih faktora. Dakle, najmanje pola godine ili čak godinu dana možemo reći da će evro biti stabilan. Međutim, ne možemo govoriti o nekom drastičnom rastu i dugoročnim prognozama, s obzirom na to da je sudbina Evrope neizvesna“, smatra sagovornik Sputnjika.\n„Ako ga mi kupujemo na berzi za rublje, a dolar pada, tada mi prosto kupujemo više dolara i to nam olakšava posao i, u tom slučaju, to nam odgovara. Govoriti o tome da kolebanje dolara direktno utiče na zdravlje i snagu ruske valute i na stanje ekonomije, bilo bi površno“, rekao je Beljajev.


Zelenović: Vučić se krije od Saveta Evrope - RTV Šabac\n8. novembar 2019. 15:41\nPovodom sastanka predsednika Zajedno za Srbiju i gradonačelnika Šapca Nebojše Zelenovića sa šefom misije Saveta Evrope u Srbiji Tobijasom Flesenkemperom, saopštenjem se oglasila i stranka Zajedno za Srbiju.\n„Verbek je jasno rekao da je na sastanku sa ministrom Ružićem razgovarao o uvođenju postmonitoring misije u Srbiji.Ministar Ružić je to prvo prihvatio, a onda je dobio packe od vrha države i postmonitoring misija nije prihvaćena,što se nikada u istoriji Saveta Evrope nije dogodilo. To je diplomatski skandal koji još uvek nije ispravljen.“, rekao je Zelenović.\n„Danas vlast priča o navodnoj spremnosti da organizuje poštene izbore, a zapravo je zabranila Savetu Evrope da pošalje misiju koja bi utvrdila čime se sve vlast služi u gušenju osnovnih demokratskih sloboda. Zato je jasno da u Srbiji nema ni demokratije ni izbora, sve to je Vučićev cirkus koji ima samo jedan cilj–opstanak na vlasti po svaku cenu.“, zaključio je predsednik Zajedno za Srbiju i gradonačelnik Šapca Nebojša Zelenović.


EP u BiH: Bh. političari nisu naučili "rimsku" evropsku lekciju iz 1957. - Klix.ba\nEP u BiH: Bh. političari nisu naučili "rimsku" evropsku lekciju iz 1957.\n24.3.2007. u 18:35\nPovodom obilježavanja pola vijeka postojanja Evropske unije, Evropski pokret u BiH (EP u BiH) podsjeća da je glavna vodilja osnivanja Saveza evropskih država, koji će dovesti do stvaranja EU kakvu danas poznajemo, bilo iznalaženje modusa koji će spriječiti i onemogućiti ponovne ratove i sukobe u Evropi.\nU saopćenju Pres-službe EP u BiH se, kao dokaz da se u ovome uspjelo, navodi činjenica da članice EU nikad nakon toga nisu vodile ratove. Njene članice su ušle u vrijeme mirnodopskog i ekonomskog prosperiteta dotad neviđenog u ljudskoj istoriji.\n"Nošeni primjerom EU odnosno tadašnjih odgovornih evropskih lidera pozivamo sve odgovorne političke, društvene, medijske i ostale strukture naše zajednice da se ponesu primjerom svojih evropskih kolega, te u procesima evropskih integracija i ostalim tranzicijskim procesima uvijek pred sobom imaju glavni i vitalni cilj svakog naroda a to je mir od kojeg sve počinje", navodi se.\nIz EP BiH ističu da dosadašnji tok pregovora o reformama policije pokazuje nažalost da pod plahtom lažnih “nacionalnih“ interesa, bh. političari nisu naučili "rimsku“ evropsku lekciju iz 1957. godine tako da su im, kako navode, lični i uskogrudni stranačko partijski interesi važniji od opće građanskih interesa od mira i prosperiteta.\n"Gotovo svi političari ističu ekonomski faktor kao preduvjet razvoju, ignorirajući da je bez mira nemoguće razvijati bilo što, pa i ekonomiju. Naučimo graditi kuću od temelja - ne od sredine. Učimo iz primjera EU, nađimo modus dugotrajnog i stabilnog mira u BiH i na Balkanu kao nukleus ekonomskog razvoja i prosperiteta građana i države BiH, sadašnjih i budućih generacija", navodi se u saopćenju.\nMIP Srbije bez reakcije na pisanje "Fokusa" o nagodbi s Karadžićem\n24.03.2007. u 18:33


Mogerini je Vučića i lidere Zapadnog Balkana dočekala u sedištu Evropske diplomatske službe u Briselu, a tom prilikom Vučić je odlazećoj šefici EU diplomatije poklonio cveće kao znak pažnje.\nCveće za Federiku Mogerini\nRadnoj večeri u Briselu prisustvuju i kosovski predsednik Hašim Tači, predsednik Crne Gore Milo Đukanović, premijer Severne Makedonije Zoran Zaev i sva tri člana Predsednitva BiH Željko Komšić, Milorad Dodik i Šefik Džaferović.\nPored najavljenih tema, kao to su procena situacije u regionu, zajednički izazovi i rezultati, očekuje se da će predsednik Srbije insistirati da se tokom večere razmotri i pitanje nastavka dijaloga Beograda i Prištine.\nVečera koju je priredila Mogerini je već radicionalan format u kome šefica EU diplomatije od 2017. godine okuplja lidere iz regiona.\nOvoga puta to je i oproštajna večera, s obzirom na kraj mandata Federike Mogerini na mestu visoke predstavnice EU koji se očekuje 1. decembra.\nOpozicione stranke različito reaguju na sporazum koji je potpisan u Vašingtonu - od kritika celokupnog sporazuma ili njegovih delova, do podrške dokumentu kao napretku koji je značajan za dalje odnose Beograda i Prištine.\nFrakcija: Uništen identitet SPO\nBeograd - Frakcija Izvorni Srpski pokret obnove (SPO) upozorava danas da su politički identitet ove stranke "potpuno uništili" dramatični i česti preokreti u stranačkoj politici, lutanje od krajnje desnice, do ulaska "na prevaru" u pokret Preokret, sa kojim SPO "nema nikakve ideološke sličnosti".


Dobili zakone, a opet priča o cenzuri | Medijska pismenost\nDobili zakone, a opet priča o cenzuri\n28. 01. 2015 / Izvor: Danas, FoNet\nPredstavljen novi monitoring medijske scene\nSrbija je dobila medijsko zakonodavstvo, ali se danas, uprkos tome, govori o cenzuri u medijima, dok su mediji ekonomski došli u situaciju da ne mogu da odole pritisku, ocenjeno je na predstavljanju Publikacije Asocijacije nezavisnih elektronskih medija (ANEM) o monitoringu medijske scene u Srbiji.\n- Dobili smo zakone kakve smo tražili, a opet se govori o cenzuri, ukazao je advokat Slobodan Kremenjak, uz ocenu da je sad mnogo teže, nego ikad pre, prepoznati problem i protiv njega se boriti. On je na 11. okruglom stolu ANEM, u okviru projekta „Pravni monitoring medijske scene u Srbiji“, ocenio da sada nije jasno prepoznat „faktor koji sužava slobodu izražavanja“.\n- Ključni problemi su urušeno tržište, ekonomski osiromašeni mediji i pozicija u koju su oni dovedeni da više nisu u stanju da odgovore i najmanjem pritisku, bilo formalnom ili neformalnom, a da se ne poviju na jednu ili drugu stranu, smatra Kremenjak.\nMedijski ekspert Davor Glavaš ukazao je da je danas relativno lako zakonom urediti transparentnost vlasništva nad medijima, ali da je ključno ko kontroliše medije. Još jedan važan element koji će verovatno veoma brzo ući u definiciju transparentnosti medija je dostupnost javnosti liste najvećih oglašivača, predvideo je Glavaš, jer veliki oglašivači imaju mogućnost uticaja na uređivačku politiku. Prema njegovim rečima, to je u Srbiji posebno važno, pošto više od 60 odsto marketinškog tržišta, na ovaj ili onaj način, kontroliše država.


Rezervacije za transatlantske letove IAG-a na nivou iz 2019. godine – Krstarica\nRezervacije za transatlantske letove IAG-a na nivou iz 2019. godine\nLONDON – Luis Galjego, šef britanske avio-grupe IAG u čijem je sastavu i Britiš Ervejz, izjavio je danas da su njihove rezervacije za transatlantske leove već dostigle gotovo 100 odsto nivoa iz 2019, nakon što su Sjedinjene Države ranije ovog meseca ukinule ograničenja.\nAvio-kompanije poput Britiš Ervejza i Virdžin Atlantika iščekivale su ponovno otvaranje linija između Evrope i Sjedinjenih Država kao rute od vitalnog značaja za oporavak njihovih finansija, nakon što im je više od 18 meseci mera ograničenja stvorilo milijarde dolara duga.\nGaljego je, na jednoj konferenciji pod pokriovoteljstvom IAG-a, saopštio da se grupa finansijski oporavlja i da očekuje povratak letova na nivo pre pandemije do 2023, prenosi Rojters.\n„Sada kada se svet otvara, povećaćemo naše kapacitete. Transatlantske rezervacije su već dostigle skoro 100 odsto nivoa iz 2019. Očekujem da će severnoatlantske rute dostići pun kapacitet do sledećeg leta“, reako je on.\nGaljego je, međutim, upozorio da bi ukoliko londonski aerodrom Hitrou poveća aerodromske takse to moglo da utiče na oporavak, napominjući da bi 40 odsto putnika koji koriste ovu vazdušnu luku u tranzitu ka različitim krajnjim destinacijama moglo da se peorijentiše na korišćenje alternativnih aerodromskih čvorišta.\n„Ako dođe do povećanja naknada za sletanje, znam da IAG ne bi bio sam u preispitivanju korišćenja Hitroua kao vazdušne luke naših avio-kompanija. U ovom trenutku, avijacija pokušava da izađe iz najgore krize ikada. Britanski operateri moraju da budu u stanju da konkurišu rivalima“, poručio je Galjego.


NBA: Boston odbranom razbio Čikago, ’brada’ srušio šampiona, Nurkićev dabl-dabl (VIDEO) - Košarka, NBA\nVladimir Kolarik 13.03.2017., 09:05\nU jednom od derbija večeri Seltiksi su kod kuće bili vrlo ubedljivi protiv Čigaka, slavivši rezultatom 100:80. Ovaj meč prektično je rešen već nakon prvog poluvremena, na koje je Boston otišao sa plus 20, dozvolivši rivalu svega 26 poena za 24 minuta utakmice.\nKelte je na ovom meču kao i obično predvodio Ajzea Tomas sa 22 poena, Everi Bredli je dodao 16 uz 6 skokova, dok je odličan meč odigrao i Al Horford zabeleživši učinak od 12 poena 7 skokova i 6 aisistencija.\nKod gostiju najefikasniji su bili Robin Lopez i Denzel Valentejn sa po 13 poena, dok je Bobi Portis dodao 12. Najbolji igrači „bikova“, Džimi Batler i Dven Vejd se na ovom meču nisu proslavili, postigavši pet odnosno osam poena.\nVerovatno najzanimljivija utakmica većeri odigrana je u Hjustonu, gde su Roketsi predvođeni Džejmsom Hardenom savladali Klivlend rezultatom 117:112. „Brada“ je na ovom meču zabeležio svoj 16. trip-dabl u sezonu, sa učinkom od 38 poena , 11 asistentija i 10 skokova. Kod ekipe iz Teksasa dobru partiju pružio je i Rajan Anderson, koji je ubacio 16 poena (4/7 za tri) uz 6 skokova, dok su Patrik Beverli i Erik Gordon dodali po 13 poena.\nNajefikasniji kod „Kavalirsa“ bio je Lebron Džejms sa 30 poena, 7 skokova i 5 asistencija, u stopu ga je pratio Kajri Irving sa 28 poena i 8 asistencija, a dvocifren je bio još samo Ričard Džeferson sa 16 poena.\nEkipa Portlanda zabeležila je pobedu u Arizoni nad ekipom Finiksa, rezultatom 110:101 na krilima bekovskog tandema Lilard-Mekolum. Prvi je meč završio sa 39 poena i 6 skokova a drugi sa 26 poena i po četiri skoka i asistencije. Doru partiju pružio je i reprezentativac Bosne i Hercegovine Jusuf Nurkić koji je meč završio sa 12 poena i 11 skokova.\nKod domaćina najraspoloženiji je bio Devin Buker sa 28 poena i 5 skovova, a Erik Bledso je dodao 19 poena u 5 asistencija.\nU derbiju Njujorka Bruklin Netsi su savladali Nikse sa 120:112, predvođeni Brukom Lopezom koji je upisao 25 poena i 6 skokova (6/9 za trii), Rondi Holis-Džeferson je uz 14 poena imao i 11 skokova, dok je Trevor Buker imao isti broj poena uz dva skokva manje.\nKod gostiju najraspoloženiji bili Karmelo Entoni sa 27 poena, odnosno Kristaps Prozingis sa 19 poena i 10 skokova. Dobru partiju pružio je i Derik Rouz sa 18 poena.\nLos Anđeles Lejkers- Filadelfija 116:118\nBoston SletiksČikago BulsFiniks SansiHjuston RokitsKlivlend KavalirsiNBAPortland Trejlblejzers\nPrethodna vest SPORT NA TV: Zvezda i Budućnost određuju parove polufinala ABA lige, Čelsi i Mančester za polufinale FA kupa\nSledeća vest INDIJAN VELS: Đoković uz malo muke savladao Edmunda, sledi derbi sa starim znancem (VIDEO)\nSPORT NA TV: Zvezda i Budućnost određuju parove polufinala ABA lige, Čelsi i Mančester za polufinale FA kupa\nINDIJAN VELS: Đoković uz malo muke savladao Edmunda, sledi derbi sa starim znancem (VIDEO)


Nova Opel Astra i zvanično stigla u Srbiju - AUTO INFO\nNova Opel Astra i zvanično stigla u Srbiju\nJedanaesta generacija Opelovog modela u C segmentu – Astra, nedavno je zvanično predstavljena u beogradskom hotelu Radisson Blu Old Mill. Bazirana na potpuno novoj arhitekturi male mase, sa novom generacijom agregata i komponentama i sistemima poznatim iz viših segmenata automobila, nova Astra ima apsiraciju da redefiniše segment kompaktnih automobila kada je reč o inovacijama.\nU odnosu na prethodnika, ova Astra je, zahvaljujući upotrebi čelika visoke i izuzetno visoke čvrstoće i smanjene mase, kompaktnih podšasija i redukovanja mase na prednjoj i zadnjoj osovini, lakša do 200 kilograma. To je, u kombinaciji sa novim motorima čija snaga se kreće od 70kW/95 KS do 147 kW/200 KS, rezultiralo izuzetnom agilnošću ovog automobila. Dizel ponudu pokriva 1.6 CDTi agregat sa nekoliko nivoa snage, a 1.0 ECOTEC Direct Injection Turbo (77 kW/105 KS) je osnovni benzinski motor. Tu je i potpuno novi ECOTEC Direct Injection Turbo sa 107 kW/145 KS, koji je u\nDetalj sa promocije nove Opel Astre\npotpunosti napravljen od aluminijuma.\nUprkos činjenici da je pet centimetara kraća od prethodnika, 2,6 centimara niža i da je međuosovinsko rastojanje smanjeno za dva centimetra, unutrašnji prostor je povećan, pa tako, recimo, u kombinaciji sa novodizajniranim sedištima, putnici na zadnjoj klupi imaju dodatnih 35 milimetara prostora u pojasu kolena. Sem toga, udaljenost između prednjih i zadnjih sedišta je takođe povećana, što poboljšava komfor i osećaj prostranosti.\nI mada brojne inovacije poput takozvane intelignetne podrške, LED matriks osvetljenja, IntelliLink R 4.0 sistema, takozvanih Wellness sedišta sa funkcijom masaže, ventilacije i podešavanja širine, povećavaju ne samo upotrebnu već i sveukupnu vrednost ovog automobila, startna cena nove Opel Astre, u verziji K Selection, sa motorom zapremine 1.4 litra i 100 KS i izuzetno bogatim paketom opreme, iznosi 13.820 evra sa PDV-om.


30 GODINA KOMPANIJE „RAPIĆ“ IZ GRADIŠKE | Radio Džungla\nNaslovna Novosti 30 GODINA KOMPANIJE „RAPIĆ“ IZ GRADIŠKE\nSonja Rapić, dipl. ecc, vlasnica i finansijska direktorka Kompanije: Naše najznačajnije postignuće je odluka da krenemo sa proizvodnjom stočne hrane\nKompanija „Rapić“ iz Gradiške danas, 19. februara 2020. godine, obilježava jubilej od 30 godina uspješnog postojanja i rada. Pomenuti jubilej predstavlja izuzetno postignuće, naročito ukoliko se uzmu u obzir sve poteškoće koje su karakteristične za organizaciju poljoprivredne proizvodnje i agrarni sektor Bosne i Hercegovine uopšte. Kakvi su bili počeci rada Kompanije, njeno stasavanje u sektoru proizvodnje stočne hrane, te kakvi su budući planovi pročitajte u razgovoru sa Sonjom Rapić, vlasnicom i finansijskom direktorkom kompanije „Rapić“.\nSonja Rapić, dipl. ecc, vlasnica i finansijska direktorka kompanije Rapić\nRAPIĆ: U svojim počecima, kompanija „Rapić“ je bila orijentisana na oblast građevinarstva. Suprug i ja smo donijeli odluku da uplovimo u preduzetničke vode, što je za tadašnji način razmišljanja\nbila veoma hrabra odluka. Bili smo među prvim registrovanim privatnim trgovačkim preduzećima na području opštine Gradiška i vremenom smo, zahvaljujući razvijenosti poljoprivredne proizvodnje na području Lijevča polja, započeli i distribuciju mineralnih đubriva. Uspješan i nadasve korektan način našeg poslovanja ubrzo nam je donio dva ključna partnerstva i to sa fabrikom mineralnih đubriva „Petrokemija“ iz Kutine, te sa Institutom za kukuruz „Zemun polje“ iz Srbije. Ponosni smo na činjenicu da pomenuta saradnja traje i danas, jer je riječ o regionalnim liderima u posmatranim oblastima proizvodnje i nauke, što svakako daje na relevantnosti i našoj Kompaniji.\nRAPIĆ: Nakon poremećaja na berzi, koji su se desili 2008. godine, postali smo svjesni da naša Kompanija svoje poslovanje više ne može bazirati samo na trgovini, odnosno na uvozu i distribuciji mineralnih đubriva i sjemenskog kukuruza. Slično kao i u počecima našeg poslovanja, opet smo imali zdravu viziju na osnovu koje smo donijeli hrabru odluku da krenemo u proizvodnju. Potrebno je naglasiti kako smo i tada bili posmatrani sa čuđenjem, jer se zaista radilo o neizvjesnom potezu, koji se vremenom pokazao kao jedini ispravan u tadašnjim uslovima poslovanja. Prvobitna ideja je bila da radimo sve ono što su nekada radile zemljoradničke zadruge, odnosno da budemo svojevrsni servis lokalnim poljoprivrednim proizvođačima, na način da im obezbijedimo repromaterijal za poljoprivrednu proizvodnju, pružimo stručnu savjetodavnu podršku u svim fazama proizvodnje, te da im na kraju ponudimo mogućnost sušenja, skladištenja i otkupa žitarica u našim kapacitima. Svjesni nedostatka kvalitetnih skladišnih kapaciteta za žitarice na terenu, upravo se prvi projekat u koji smo investirali odnosio na izgradnju adekvatnih skladišnih kapaciteta za prihvat i čuvanje žitarica u optimalnom režimu. Na sve to se, po prirodi stvari, nadovezala ideja o proizvodnji stočne hrane, čiji je krajnji rezultat Fabrika stočne hrane (FSH) „Farmofit“, koja je danas sinonim za lidera na domaćem tržištu, sa paletom od više od 30 vrsta stočne hrane za ishranu svih vrsta i kategorija domaćih životinja.\nRAPIĆ: Smatram da je naše najznačajnije postignuće upravo odluka da krenemo u proizvodnju. Iako bi i u današnjim uslovima poslovanja to bila veoma rizična odluka, čvrsto smatram da je upravo ona očuvala firmu. Drugo postignuće na koje smo posebno\nponosni je to da smo kroz sve ove godine uspjeli izgraditi i očuvati veoma korektan odnos kako sa našim zaposlenicima, tako i sa svim partnerima na tržištu. Za nas je veoma važno da naše radne kolege prepoznaju našu Kompaniju kao svoju drugu kuću i da osjećaju sigurnost koja im je pružena, jer ona nije sadržana samo u ličnim primanjima, već i u statusu radnika koji imaju u organizaciji. Za nas je ovo veoma bitan segment poslovanja i rada, koji smo započeli i koji nastavljamo. Nadalje, važno je napomenuti da tokom svih ovih godina nismo imali bilo kakavih poteškoća u radu sa poslovnim partnerima, kontrolnim i inspekcijskim organima. Pored toga što imamo status subjekta sa jasno definisanim zahtjevima poslovanja, na tržištu smo se dokazali kao oni koji posluju korektno i profesionalno, te pri tome poštuju sve zakonske propise u posmatranom sektoru.\nRAPIĆ: Prije svega, važno je istaći kako je naša Kompanija zaključno sa 31. decembrom 2019. godine imala 94 zaposlena radnika, što je za jedno proizvodno preduzeće veoma značajno postignuće. Kada je u pitanju fizički obim proizvodnje, koji je u stvarnosti najbolji pokazatelj uspješnosti poslovanja, tokom prošle godine smo proizveli i distribuisali više od 55.000 tona gotove\nstočne hrane. Uz to, na tržište smo plasirali i oko 30.000 tona mineralnih đubriva, kao i 60.000 doza sjemenskog kukuruza. Unazad tri godine, dobit Kompanije redovno prelazi 1.000.000,00 maraka, što je veoma značajan rezultat s obzirom na stalna ulaganja modernizaciju proizvodnog procesa.\nRAPIĆ: Svoju konkurentsku poziciju, na prvom mjestu, gradimo kvalitetom stočne hrane, koja uvijek mora biti ista – vrhunska, sa stalnom težnjom ka dodatnom unapređenju. Nadalje, nešto po čemu smo prepoznatljivi među našim kupcima je i kontinuitet pri isporuci. Uvijek raspolažemo količinama koje su dostupne, pri čemu smo uspjeli organizovati veoma kratak rok između narudžbe i isporuke hrane, koji u praksi traje jedan dan. Uz veoma kvalitetne i uvijek dostupne proizvode, našim kupcima obezbjeđujemo i dodatne usluge u vidu sušenja, skladištenja i otkupa žitarica, distribucije mineralnih đubriva i sjemenskog repromaterijala i druge usluge. Pored toga, preporuke naših stručnih lica su stalno dostupne, kako na farmama, tako i u oblasti ratarske proizvodnje. Ponosni smo na činjenicu da smo jedina fabrika stočne hrane u Bosni i Hercegovini koja zapošljava doktora nauka u oblasti nutricionizma, dr Lazara Makivića, koji je i magistarsku i doktorsku titulu stekao svojim predanim naučno-istraživačkim radom u „Farmofitu“. Nauka je oduvijek u fokusu naših aktivnosti, kada je stočna hrana u pitanju, što potvrđuje i vlastita laboratorija za kontrolu kvaliteta sirovina i gotovih proizvoda, koja svakog dana realizuje više od 20 pojedinačnih analiza.\nStručni tim Farmofita, na čelu sa dr Lazarom Makivićem u posjeti proizvođačima mlijeka\nRAPIĆ: Smatram da se rješenje ogleda u sinergijskom djelovanju resornih institucija i realnog sektora. Na prvom mjestu, neophodno je setom mjera i regulativa dodatno unaprijediti politiku podsticaja u poljoprivredi, na način da isti ciljaju stvarne potrebe i kapacitete poljoprivrednih gazdinstava. Fokus treba da bude na razvoju gazdinstava i proizvodnje, da se više podržavaju pravi proizvođači koji stvaraju značajan prihod na svojim gazdinstvima i koji na vidljiv način doprinose povećanju konkurentnosti domaćeg poljoprivrednog sektora. S druge strane, važno je na vrijeme uočiti smjenu generacija na farmama. Neminovno je da dolazi vrijeme mladih poljoprivrednika, koji imaju drugačiji mentalni sklop i pristup organizaciji poljoprivredne proizvodnje i nastupu na tržištu. Naša Kompanija sa velikom radošću dočekuje i prihvata pomenuti trend. Pri tom, moram istaći kako smo veoma ponosni na činjenicu da veliki broj naših partnerskih farmi ima svoje nasljednike i upravo će oni biti u fokusu naših aktivnosti u narednom periodu poslovanja.\nMirko Romić, zadovoljni proizvođač žitarica\nRAPIĆ: Naši planovi za budućnost su veoma jednostavni – održanje vrhunskog kvaliteta stočne hrane, rast obima proizvodnje, dodatno unapređenje na polju distribucije i još veće tržišne dostupnosti naše stočne hrane, a sve u cilju što preciznijeg prilagođavanja potrebama naših krajnjih korisnika. Plan nam je i potpuna automatizacija proizvodnih procesa u FHS „Farmofit“, čime će dodatno biti povećan obim i kvalitet proizvodnje. Važno je istaći i to da će naša Kompanija ostati dosljedna sadašnjim ciljevima i aktivnostima, sa jasnom vizijom dodatne specijalizacije u oblasti proizvodnje i distribucije kvalitetne stočne hrane. Prema mom mišljenju, mnogo je pametnije raspoloživu energiju i resurse usmjeriti na kupca i njegove stvarne potrebe, nego na razvoj dodatnih djelatnosti u organizaciji. Iz tog razloga je ciljno tržište, odnosno zadovoljan kupac, početak i ishodište svih naših tržišnih aktivnosti.


Amerika prva po broju oružja, Srbija i Crna Gora u svetskom vrhu | Nova Ekonomija\nSjedinjene Američke Države, gde je preko 30 osoba ubijeno u oružanim napadima u samo dva dana avgusta, imaju najviše vatrenog oružja po glavi stanovnika na svetu, a Srbija i Crna Gora su na trećem i četvrtom mestu.\nAnketa sprovedena 2018. godine navodi da u Americi ima 120,5 komada vatrenog oružja na 100 stanovnika, po čemu je ova zemlja ubedljivo prva na svetu.\nNa drugom mestu je Jemen, u kom od 2015. godine traje rat, sa 52,8 komada oružja na 100 stanovnika.\nA na trećem i četvrtom mestu nalaze se Srbija i Crna Gora, za koje se broj komada vatrenog oružja procenjuje na 39,1 na svakih 100 stanovnika. Ovo znači da su Srbija i Crna Gora prve u Evropi po broju oružja po glavi stanovnika.\nSAD su u 2016. bile druga zemlja na svetu po broju smrti od vatrenog oružja, a srazmerno broju stanovnika zauzimaju niže, ali takođe nezavidno, dvadeseto mesto.\nPrema listi koju je objavio Svetski ekonomski forum (WEF), prva država na svetu po broju smrti od vatrenog oružja je Brazil, sa 43.200 smrti u 2016. godini, a SAD su na drugom mestu sa 37.200.\nSlede Indija sa 26.500, Meksiko sa 15.400, Kolumbija sa 13.300 i Venecuela sa 12.800 ubistava, samoubistava i slučajnih smrti od vatrenog oružja.\nKada se gleda broj smrti od vatrenog oružja srazmeran broju stanovnika, na prvom mestu prema podacima za 2016. je El Salvador sa 39,2 smrti na svakih 100.000 stanovnika.\nSAD je na 20. mestu sa 10,6 smrti na sto hiljada stanovnika, kao i Dominikanska Republika. Kako javlja BBC, Sjedinjene Države su najgore rangirane od razvijenih zemalja sveta.\nBritanski servis citira anketu iz 2017. godine koja je pokazala da 40 odsto Amerikanaca poseduje pištolj ili stanuje u domaćinstvu sa najmanje jednim vatrenim oružjem.\nNovi Zeland zabranio posedovanje vojničkog oružja\nKAKBE CY OBO Budalastine, YCMEPEHE HA TO da se narodu ugrozi 3AKOHCKO Pravo na posedovanje oruzja ??? HEMAMO mi nikakvih slicnosti sa Bolesnim IzDrogiranim chemeriKancima, Y HAC CE HEKO ubija CAMO CA debelim / poznatim razlogom, a to bi se nastavilo MOTKAMA - AKO HEMA pistolja da se to obavi kulturno...


Zaštitite dom, decu ili poslovni prostor: 4 načina da budete sigurniji!\nOvo je veoma efikasan način da osigurate svoj dom i zaštitite se od mogućih provalnika\nLepi & Zdravi 31.03.2019. - 12:00h Autor: Promo\nUkoliko želite da obezbedite svoj dom, decu ili poslovni prostor, imamo sjajna rešenja za vas - kako da to uradite, brzo i jednostavno, a da sa druge strane bude efikasno, kvalitetno i pristupačno. Video nadzor je uvek dobar izbor, te vam iz pomenutog razloga, otkrivamo neke trikove u obezbeđivanju lične imovine.\nOnline kupovinaHangarTechnostorekameravideo nadzorobezbeđenjedecadom


Valentina Matvijenko: Pobeda nad DAEŠ-om promenila odnos prema Rusiji u svetu - Sputnjik Srbija\n16:13 13.12.2017 (osveženo 16:15 13.12.2017) Preuzmite kraći link\nPobeda Rusije nad DAEŠ-om u Siriji omogućila je da se u potpunosti promeni situacija na Bliskom istoku i odnos prema Rusiji u celom svetu, izjavila je predsednica Saveta Federacije Rusije Valentina Matvijenko.\n„Ova pobeda omogućila je da se u potpunosti promeni situacija na Bliskom istoku i na kardinalan način promeni odnos prema Rusiji“, rekla je Matvijenkova novinarima.\nOna je navela da se Rusija sada smatra „moćnom silom koja formira svetski poredak, prema kojoj se odnosi sa velikim poštovanjem“.\n„Rusija je branila u Siriji svoje nacionalne interese i interese celog sveta“, istakla je Matvijenkova.\nOna je dodala da je predsednik Rusije Vladimir Putin lično učestvovao u rukovođenju ruskim vazduhoplovnim snagama u Siriji i organizaciji procesa političkog rešavanja u toj zemlji.\n„Kao član Saveta bezbednosti mogu da kažem, ranije to nisam govorila: predsednik se lično bavio rukovodstvom vazdušno-kosmičkih snaga u Siriji i pripremom političkog rešenja“, istakla je ona.\npobeda, Valentina Matvijenko, Sirija


Na predstojećem Eurosongu u Malmeu, Srbiju će predstavljati ovogodišnje finalistkinje i pobednica „Prvog glasa Srbije“. Grupi “Moje 3” koje čine Sara Jovanović, Mirna Radulović i Nevena Božović publika je svojim glasovima ukazala čast da budu sedme predstavnice naše države.\nFinale ovogodišnjeg “Prvog glasa Srbije” do samog kraja je bilo neizvesno. Tri sjajne devojke, odličnih vokalnih mogućnosti a koje su po svom izražaju, izgledu i temperamentu potpuno drugačije, osvojile su srca naše publike i žirija. Do samog kraja se nije moglo predvideti koja od njih će poneti laskavu titulu "najboljeg glasa" Srbije. Tokom takmičenja, umesto da se među njima rodi rivalitet i ljubomora, one su postale veoma dobre prijateljice što je dovelo do stvaranja grupe “Moje 3”.\nPredhodnog vikenda RTS je organizovao muzički festival Beosong 2013, na kome se prve večeri u polufinalu takmičilo 15 kompozicija od kojih su građani SMS porukama izabrali pet prvoplasiranih. U finalu naredne večeri, za samo 10 minuta koliko je trajalo glasanje, pesma Ljubav je svuda Saše Miloševića Mareta i Marine Tucaković a koju je izveo trio Mirna, Nevena i Sara, je osvojila 25.959 glasova publike. Pored njih, za najbolju pesmu Evrope, predhodne večeri su se borili i Dušan Svilar (20.298 glasova), Saška Janković (6.471 glas), Marija Mihajlović (5.013 glasova) i grupa Sky's (3.403 glasa).\nOdlično osmišljen, energičan nastup u kome su pored sjajnog glasa pokazale talenat za ples i glumu, je ovim izuzetnim devojkama, sada članicama grupe Moje 3, doneo ubedljivu pobedu a samim tim i čast da budu sedme predstavnice naše zemlje na predstojećem 58. Eurosongu, koji će se od 14. do 18. maja održati u Malmeu.


KK AEK - Blic Sport\nKOŠARKAŠI AEK-A NA PRIPREMAMA U SRBIJI Dragan Šakota za Blicsport: Cilj je da Grcima približimo lepote Zlatibora i Beograda\nKošarkaši atinskog AEK-a, predvođeni trenerom Draganom Šakotom i njegovim sinom Dušanom, koji je kapiten žuto-crnih, stigli su u Srbiju na pripreme za predstojeću sezonu u kojoj brane trofej u FIBA Ligi šampiona.\nNASTAVLJENA SARADNJA Šakota u AEK-u do 2021. godine\nKapiten AEK-a Dušan Šakota produžio je saradnju sa klubom i dres grčkog tima nosiće do 2021. godine, saopštili su Atinjani.\nRASTANAK POSLE SJAJNE SEZONE Šakota nije više trener AEK-a, ali dobija drugu funkciju\nNaš trener Dragan Šakota nije više trener AEK-a, odlučeno je ovog utorka nakon sasanka sa Makisom Agelopulosom. On je ostvario veliki uspeh ove sezone, pošto osvojio dva trofeja - u Kupu Grčke i FIBA Ligi šampiona.\nDragan Šakota za Blicsport o osvajanju FIBA Lige šampiona: Ovo mi je najveći uspeh u karijeri\nU godini kada AEK obeležava pola veka od prvog evropskog trofeja za grčku klupsku košarku, srpski stručnjak je napravio istinski podvig savladavši Monako.\nNIKO NIJE VEROVAO U NAS Šakota: Pobedili smo najbolju ekipu u Ligi šampiona\nKošarkaši AEK-a došli su do trofeja Lige šampiona na impresivan način, pobedivši najpre Mursiju, pa onda i Monako u finalu sa 100:94. Heroj utakmice definitivno je bio Dragan Šakota, koji je atinski klub doveo do nezamislivih visina.\nŠAKOTA JE OSVAJAČ LIGE ŠAMPIONA Herojski AEK savladao Monako za trofej KONTINENTA /FOTO/\nKošarkaši AEK-a, predvođeni srpskim strategom Draganom Šakotom, novi su osvajači Lige šampiona. Grčki tim je, kao autsajder u ovom duelu, slavio protiv Monaka sa 100:94 (29:20, 24:24, 20:26, 27:24).\nPOSLE PLASMANA U FINALE Šakota: Moramo da se dobro "pobijemo" ako želimo trofej\nKošarkaši AEK-a pobedili su Mursiju sa 77:75, u polufinalnom meču na fajnal-foru Lige šampiona. Sada je pred košarkašima grčke ekipe još veći izazov, u kome se bore za trofej, a rival će joj biti Monako (nedelja, 20.30).\nBORIĆE SE ZA TITULU Jedan Šakota dirigovao sa klupe, drugi sprovodio zamisli u delo - AEK je u finalu Lige šampiona /VIDEO/\nKošarkaši AEK-a bili su bolji od Mursije u polufinalu Lige šampiona, a u okviru fajnal-fora u Atini sa 77:75. Tako će naš trener Dragan Šakota imati priliku da podigne trofej pred grčkim navijačima.\nNA PRAGU VELIKOG USPEHA Otac i sin Šakota za pehar Lige šampiona\nDragan Šakota na klupi i Dušan na terenu igraće sa AEK-om protiv Mursije na fajnal-foru u Atini od 4. do 6. maja. Drugi par čine Monako - Ludvigsburg.\nŠakota protiv Mursije na fajnal-foru Lige šampiona\nKošarkaši AEK-a koji sa klupe vodi naš Dragan Šakota, a nastupa njegov sin Dušan, igraće protiv Mursije na fajnal-foru Lige šampiona.\nUSPEH Šakotin AEK u polufinalu Lige šampiona\nKošarkaši AEK-a, čiji je trener naš Dragan Šakota, u drugom meču protiv Strazbura odigrali su nerešeno 83:83 u Francuskoj, ali su zbog pobede u prvoj utakmici uspeli da obezbede polufinale Lige šampiona.


Prikazivanje članaka po tagu ragbi\nsreda, 20. jul 2016. 20:29\nPančevački ragbisti na Kampu perspektivnih sportista\nIgrači mlađih kategorija Ragbi kluba Dinamo 1954 iz Pančeva, njih desetorica, pozvani su na besplatne pripreme na Kamp perspektivnih mladih sportista, u organizaciji Ragbi saveza Srbije i Ministarstva omladine i sporta Republike Srbije\nnedelja, 29. maj 2016. 20:25\nRagbisti “Rad”-a nadjačali “Dinamo”\nKup Srbije u ragbiju za kadete završen je ovog vikenda utakmicom 3. kola između ekipa “Rad”-a i “Dinama”.\nnedelja, 03. april 2016. 01:06\nRagbi turnir u Pančevu\nNa terenu Sportskog centra "Mladost" danas u 11 sati će biti organizovan ragbi turnir, u okviru kojeg će domaćini Ragbi klub “Dinamo 1954” odmeriti snage sa gostima iz Srbije, pred početak prolećnog dela sezone.\nutorak, 29. mart 2016. 11:29\nZavršena zimska ragbi liga za mlađe kategorije\nRagbisti pančevačkog kluba “Dinamo 1954” na kraju zimske lige za mlađe kategorije, u okviru koje je odigrano pet turnira, postigli su odlične rezultate.\nponedeljak, 01. februar 2016. 18:29\nRagbisti Pančeva ugostili stručnjake iz Engleske\nRagbi klub “Dinamo 1954” 30. i 31. januara su posetili stručnjaci iz Ragbi Federacije Engleske.\nponedeljak, 25. januar 2016. 22:37\nUspeh ragbista “Dinama” na turniru u Pančevu\nNa drugom turniru Zimske lige za najmlađe starosne kategorije, održanom u Pančevu, mladi “veprovi” sa Tamiša, pod vođstvom trenera Aleksandra Nedeljkovića, pokazali su da se ragbi vratio u Pančevo.\nsreda, 20. januar 2016. 13:21\nRagbi turnir za mlađe kategorije\nDrugi ragbi turnir zimske lige za najmlađe starosne kategorije biće održan u Pančevu, u hali sportova na Strelištu, u nedelju, 24. januara od 16 do 19 časova.\nnedelja, 26. jul 2015. 16:00\nU okviru “Dana druženja”, koji će danas početi dvadeseti put u Starčevu, između ostalog predviđen je i ragbi turnir koji će u 16 sati početi na Stadionu.


Naime, “orlovima” Svetislava Pešića priključio se košarkaš Efesa Filip Petrušev.\nOn je stigao u Beograd i već u petak uveče odradio trening sa saigračima iz nacionalnog tima.\n- Sleteo sam u Beograd pre nekoliko sati i uspeo sam da odmah stignem na trening i odradim ga. Trener Pešić je pokušao da me što pre uvede u sistem i trudio sam se da što pre usvojim kretanje u napadu i odbrani. U subotu putujemo, a u Belgiji ćemo odraditi još jedan trening - rekao je Petrušev.\nSrbija je u četvrtak uveče u prvom kolu kvalifikacija savladala Letoniju u dramatičnoj završnici, a Petrušev je u isto vreme igrao utakmicu u okviru Evrolige.\nVIDEO: Himna Srbije pred početak meča Dejvis kupa protiv Austrije


Vesti online / Svet / / Za Kosovo tri akcije\nGrupa prijatelja iz Beča, oko Branka Jovovića, odlučila je da pomaže ugroženim porodicama na Kosovu i Metohiji i tim povodom organizuje više akcija.\nUz društvene igre prikupljani dobrovoljni prilozi\n- Odlazak na Kosovo, sreća i osmesi dece bili su okidač i dali su nam još više snage i motivacije za dalju organizaciju humanitarnih akcija i želju da se pokret proširi i zaživi - ističu oni.\nIdeja o pokretanju humanitarnih akcija nastala je u septembru prošle godine prilikom posete Kosmetu, a sledeći odlazak je planiran za kraj aprila. Do tada u tri akcije skupljaju sredstva koja će lično dostaviti najugroženijima. Prva je već održana u subotu u prostorijama Amerlinghausa u Beču, gde je organizovano veče igara.\nPored dobre zabave uz društvene igre, prikupljani su dobrovoljni prilozi za ugrožene na Kosovu i Metohiji, a prihod od prodaje hrane i pića, koje su pripremili članovi ove grupe, takođe je namenjen u humanitarne svrhe.\nNaredno dešavanje je u petak u dvorani bečke Uranije, gde će biti izvedena pozorišna predstava "Kažeš Anđeo", u izvođenju Teatra Breza. Celokupan prihod od prodaje ulaznica namenjen je materijalno najugroženijima na Kosovu i Metohiji. Treća akcija u ovom nizu biće dolazak dece iz Kosovske Mitrovice, košarkaške sekcije kluba Mokra Gora za Beč. Oni će boraviti u glavnom gradu Austrije od 5. do 8. aprila i odigraće prijateljsku utakmicu sa košarkaškim klubom iz Beča Basket 2000.\nUkupnu organizaciju njihovog puta, smeštaja i programa tokom ta četiri dana, članovi ove humanitarne grupe su preuzeli na sebe.\nU septembru prošle godine su tri drugara, uz pomoć prijatelja, posetili Kosovsku Mitrovicu, gde su prikupljenim sredstvima usrećili nekoliko porodica, a pre svega decu iz predškolske ustanove u enklavi Osojane. Novac su najvećim delom skupili na dobrotvornom džez koncertu, održanom u Beču krajem oktobra.\nUz stalni kontakt sa monasima iz manastira Dečani, ova grupa mladih aktivista dolazi do informacija kojim porodicama je u aktuelnom trenutku najpotrebnija pomoć, a blagoslov za svoj rad su dobili i od Save Janjića, igumana manastira Dečani.\nGrupu prijatelja koja organizuje ove humanitarne akcije čine ljudi koji su poreklom iz Srbije i Republike Srpske.\nPodrška Hrama Svetog Save\nGrupa humanista se proširila, napravila planove, stupila u nove kontakte i čini sve da bi njihov rad bio potpuno javan i ispravan. Posle prve akcije jesenas, sada su dobili podršku sveštenstva Sabornog hrama Svetog Save u Beogradu, a rade na tome da dobiju i podršku vladike raško-prizrenskog Teodosija, kako bi svoje delovanje mogli zvanično da predstave pred našom crkvom u čitavoj Austriji i Švajcarskoj.\nDijana Perić uspešno vodi školu tenisa...\nAUSTRIJA Uz decu se i roditelji druže\nAUSTRIJA Učenje srpskog glavni zadatak


Organizacija “Nađi Raula” iz Niša uz podršku Ambasade Australije u Beogradu organizuje tradicionalni “Forum mladih naučnika - Romaworld\nHome»Vesti » Organizacija “Nađi Raula” iz Niša uz podršku Ambasade Australije u Beogradu organizuje tradicionalni “Forum mladih naučnika\nOrganizacija “Nađi Raula” iz Niša uz podršku Ambasade Australije u Beogradu organizuje tradicionalni “Forum mladih naučnika\nКоментари су искључени на Organizacija “Nađi Raula” iz Niša uz podršku Ambasade Australije u Beogradu organizuje tradicionalni “Forum mladih naučnika\n„U sklopu studije slučaja, gospođa Elizabet Bakan, druga sekretarka u Ambasadi Australije, predstaviće mogućnosti za školovanje i usavršavanje u Australiji, a posebno će biti zanimljivo to kako izgleda jedan običan radni dan u nekoj školi u Australiji“ – kaže Milić. On posebno ističe sreću zbog uspeha ovog projekta, koji su započeli kao učenici: „Danijela, Stefan i ja, kao tada mladi takmičari na takmičenjima u znanju, pokrenuli smo ovaj događaj od svojih učeničkih stipendija i ni slutili nismo da će on postati ovako dobro prihvaćen u našoj lokalnoj zajednici“.\nMeđu govornicima na ovogodišnjem Forumu mladih naučnika, očekuju se i: Isidora Tasić, studentkinja Medicinskog fakulteta, Univerziteta u Nišu, gde ima prosečnu ocenu 10,00 ,\nEmilija Jovanović, studentkinja Biološkog fakulteta, Univerziteta u Beogradu, inače studentkinja koja je predstavljala Srbiju na Međunarodnoj konferenciji mladih naučnika („International Conference of Young Scientists“), održane u Štutgartu. Inače, Emilija je početkom ove godine učestvovala u zimskoj školi Akademskog Univerziteta u Sankt Peterburgu. Pored, Isidore i Emilije, na konferenciji će govoriti i: Sara Milošević, učenica Gimnazije u Inđiji, član regionalnog centra za talente „Beograd 2“ i osvajačica brojnih prestižnih medalja i Jelena Zdravković, učenica ETŠ „Mija Stanimirović“, koja je prošle godine predstavljala Srbiju na internacionalnoj olimpijadi iz robotike, zajedno sa učenicama Gimnazije „Kreativno pero“ iz Beograda i učenicom Srpske Gimnazije „Nikola Tesla“ iz Budimpešte.\nGO Crveni Krst dopremilo prehrambenu robu u naselju 12 februar


Preliminarnu pregovaračku poziciju planiramo da predamo u junu, a da Poglavlje 27 u pregovorima sa EU, koje se odnosi na ekologiju i zaštitu životne sredine, otvorimo u septembru ili oktobru, izjavio je danas državni sekretar u Ministarstvu zaštite životne sredine Ivan Karić.\n"Želimo da čujemo probleme sa kojima se same lokalne uprave sreću i da pokušamo da zajedno definišemo probleme. Grad Čačak je što se tiče dokumenat visoko rangiran, i hoćemo da u ovoj godini završimo neke projekte i napravimo planove za narednu", kazao je on.\n"Čačak ima dobaru Kancelariju za loklani razvoj koja te poslove može dobro da uradi. Probleme sa upravljanjem otpadnih voda, čvrstim komunalnim otpadom, možemo da počenemo da reševamo", naveo je on, podsećajući da životna sredina i ekologija postaju prioritetne teme za Vladu Srbije i gradove i opštine.\nPrema njegovim rečima, komunalna delatnost je u nadležnosti lokalnih samouprava, a ovim sastancima plan je da se uspostavi dobra koordinacija i da gradjani imaju interes da to rade.\n"Mi ekolozi verujemo da bi ti izdaci mogli da budu mnogo manji kada bi se više ulagalo u zaštitu životne sredine. Najveći broj respiratornih problema dolazi od zagadjenog vazduha ili od čestica i alergena koji iritiraju pluća. Najranjivija je najmladja populacija", objašnjava Karić.


Cineplexx širom regiona ugostio više od 60.000 posetilaca u jednom danu Prolog\nRegionalni bioskopski prikazivač Cineplexx juče je specijalnom ponudom ugostio više od 60.000 ljudi, kojom je najavio početak letnje akcije pod nazivom Cool leto. Uz cool osveženje i osećaj nezaboravnog filmskog užitka proslavljen je prvi dan neodoljive ponude bioskopa tokom letnjih meseci. Na hiljade posetilaca uživalo je u najaktuelnijim filmovima po sniženoj ceni karte u rashlađenoj bioskopskoj sali i brojnim pogodnostima.\nOd početka širenja 2009. godine, Cineplexx je stalno jačao svoju poziciju u jugoistočnoj Evropi. Prvi Cineplexx bioskop otvoren je 2011. godine u Hrvatskoj. Iste godine usledilo i proširenje na Srbiju. Danas Cineplexx svoje bioskope ima i u Makedoniji, Crnoj Gori, Albaniji, Sloveniji i Grčkoj. Otvaranjem bioskopaCineplexx BIG Beograd u BIG FASHION šoping centru na Karaburmi, koje se desilo u aprilu ove godine, Cineplexx je Beograđanima pružio priliku da prvi put uživaju u prikazivanju filmova uz pomoć laserske tehnologije. U Srbiji Cineplexx trenutno broji pet bioskopa - Cineplexx Delta City, UŠĆE Shopping Center iBIG Beograd u glavnom gradu i jedan u Kragujevcu i Nišu.


Radmanović godinama gura BiH u NATO - zahumlje\nPredsjednik RS Milorad Dodik ponovo je oštro kritikovao NATO, poručivši da je to “politička organizacija koja se miješa u unutrašnje stvari BiH” i da se u RS sve više razmišlja o tome da se narod što skorije izjasni da li je za ulazak u NATO.\nIako Dodik ispunjavanje uslova za put BiH prema NATO savezu vidi kao “udar na RS”, zanemaruje činjenicu da je ulazak u NATO podržao i Nebojša Radmanović (SNSD) dok je obavljao funkciju člana Predsjedništva BiH iz reda srpskog naroda.\nU pismu koje potpisuje Radmanović, a koje je poslao Schefferu, podsjeća se na uspješan sastanak u NAC+BiH formatu “posvećenom provođenju Individualnog partnerskog akcionog plana (IPAP), održanom 11. marta 2009. godine”.\nRadmanović ističe da mu je “zadovoljstvo zamoliti Vas da proslijedite Saveznicima zahtjev BiH za Akcioni plan za članstvo, u skladu sa uobičajenom procedurom, s ciljem njegovog razmatranja i odobravanja”.\nRadmanović potpisao “Partnerstvo za mir”\nPredsjedništvo BiH je 13. decembra 2006. godine donijelo Odluku o prihvatanju Okvirnog dokumenta NATO-vog programa Partnerstvo za mir.\nPredsjedavajući Predsjedništva Bosne i Hercegovine, Nebojša Radmanović, potpisao je u Briselu, 14. decembra 2006. godine, Okvirni dokument. Ovim činom Bosna i Hercegovina je i formalno postala članica Evroatlantskog partnerskog vijeća (Euro-Atlantic Partnership council – EAPC) i tako stekla sva prava i obaveze u skladu s potpisanim Okvirnim dokumentom i Opštim dokumentom Partnerstva.\nTagged: BiHNATONebojša Radmanović


Press Online :: Beograd :: Radojičić: Od subote se POTPUNO ZATVARA SAVSKI TRG, plan je da sve bude gotovo do leta\nGovoreći o obustavi saobraćaja u ovom delu grada, Radojičić je istakao da je Sekretarijat za saobraćaj najavio da će od subote saobraćaj biti potpuno zatvoren.\n– U ovom trenutku ne može da se ide od Nemanjine ka Karađorđevoj ulice, a od subote neće funkcionisati deo prema Savskoj ulici. Narednih mesec dana biće obustavljen saobraćaj u ovom delu grada, a Sekretarijat za saobraćaj će dati detaljniju informaciju o tome na koji način će sugrađani gradskim saobraćajem moći da stignu do željenih destinacija – kazao je gradonačelnik.\nGradonačelnik je istakao da će novi izgled Savskog trga celom ovom delu grada dati potpuno drugačiju dimenziju.\n– Ovaj trg već i sada ima širinu, a tek sa spomenikom i celokupnim radovima to će biti veoma lep prostor. Mislim da oni koji posle dužeg vremena dođu ponovo u Beograd, mogu da vide izuzetan napredak i verujem da će Savski trg biti lepo mesto na kojem će se ljudi okupljati, te da će sugrađani biti ponosni i zadovoljni ovim trgom kao i mnogim drugim radovima koje obavljamo u glavnom gradu – kazao je Radojičić.\nGovoreći o mogućnosti da se Muzej Nikole Tesle premesti u zgradu nekadašnje Glavne železničke stanice, Radojičić je podsetio na to da su u toku radovi na fasadi i krovu ovog objekta.\n– Definitivna odluka još nije doneta, a na narednoj sednici Skupštine grada prenećemo svojinska prava na Republiku. Lično smatram da je to sjajna ideja, jer mnogo turista posećuje sadašnji muzej i on postaje premali. Ljudi su veoma zainteresovani i to bi mogla da bude još jedna atrakcija Beograda – kazao je Radojičić.


Sad struja koči građevinske dozvole - BGnekretnine blog\nSad struja koči građevinske dozvole\nAmerička agencija za međunarodni razvoj, građevinske dozvole, lokacijska dozvola, Ministarstvo građevinarstva, Zakon o energetici, Zakon o planiranju i izgradnji\nNovosti, Zakoni i Ugovori 027 Dec 2014\nInvestitori se žale da se novi Zakon o energetici kosi sa nedavno usvojenim propisom o izgradnji. Veći broj procedura i više vremena za odobrenja.\nPravna sigurnost ulagača smanjena još Zakon o planiranju i izgradnji, koji predviđa brže izdavanje građevinskih dozvola, nije pošteno ni zaživeo, a zakon o energetici bi sve to mogao da ugrozi. Investitori ističu da novi propis o energetici ne samo da povećava broj procedura i vreme za dobijanje odobrenja za gradnju, već je smanjena i sigurnost ulagača.\nDva zakona - energetski i građevinski se potiru. Tek usvojeni zakon o planiranju i izgradnji ne traži odobrenje za priključak na strujnu mrežu, dok je ta dozvola u novom propisu u oblasti energetike neminovna.\nPredlog zakona o energetici, koji bi trebalo da se izglasa u Skupštini u ponedeljak, kako kažu u Američkoj agenciji za međunarodni razvoj USAID, poništava pozitivne pomake koji su Zakonom o planiranju i izgradnji već napravljeni.\n- Pravna sigurnost investitora bi u takvoj situaciji bila ugrožena - misle u ovoj agenciji. - U Predlogu zakona o energetici se insistira na aktu o odobrenju za priključenje na mrežu koji Zakon o planiranju i izgradnji ne predviđa.\nProblem je i što zakon predviđa da tek kada dobije građevinsku dozvolu, ulagač saznaje uslove i troškove priključenja na strujnu mrežu.\n- Parametri kao što su mesto priključenja na sistem, način i tehnički uslovi priključenja, odobrena snaga, mesto i način merenja energije i rok za priključenje, moraju investitoru da budu poznati unapred - dodaju u USAID.\nZakonu iz Ministarstva građevine investitori su se obradovali jer je predvideo uvođenje jednošalterskog sistema za izdavanje dozvola i ukidanje nekih odobrenja.\n- Samo ukidanje lokacijske dozvole omogućava investitorima da mnogo brže prođu kroz ceo proces ispunjenja uslova za građevinsku dozvolu i daje im vremena da reše imovinsko-pravne odnose tek pred samu aplikaciju za građevinsku dozvolu - kaže Ana Brnabić iz Srpskog udruženja za energiju vetra. - Mora se voditi računa da Zakon o energetici bude usklađen sa stvarno naprednim rešenjima onog o planiranju i izgradnji.\nNIJE PET, VEĆ 30 DANA\nENERGETSKI zakonski okvir produžava i vremenski period potreban da se dobije odobrenje za priključenje od strane elektrodistribucije, koji je 30 dana. Za priključenje u dodatnom roku određen je period 15 dana i to nakon ispunjenja svih uslova, koji uključuju da investitor dostavi operatoru ugovor o snabdevanju.


Izrael napada Iran do Božića? - Bizlife.rs\nIzrael napada Iran do Božića?\n12:20 London, 10/11/2011\nBritanski mediji pišu kako bi Izrael u roku nekoliko meseci mogao pokrenuti vazdušne napade na Iran. Oni i spekulišu kako će takav napad podržati i SAD.\nPrema navodima medija, napad će biti usmeren prema iranskom nuklearnom programu koji, prema poslednjem izveštaju UN-ove Međunarodne agencije za atomsku energiju, ima i svoju vojnu komponentu. Daily Mail citira izvore iz britanske vlade koji kažu da očekuju da Izrael napasti Iran “pre nego kasnije”. “Očekujemo da bi to moglo biti do Božića ili početkom 2012. godine”, kazao je izvor iz britanskog Ministarstva spoljnih poslova.\nOperacija će imati logističku potporu SAD-a, a očekuje se da će američki predsednik Barak Obama podupreti Izrael kako bi si osigurao jevrejske glasove na predsedničkim izborima koji će se održati sledeće godine.\nPre nekoliko dana je Guardian pisao da se u britanskom Ministarstvu odbrane već rade planovi za učestvovanje njihovih vojnika u zajedničkoj vojnoj misiji u Iranu. U izveštaju je stajalo da će napad izvesti Izrael i verovatno SAD nakon predsedničkih izbora. Međutim, za sada Velika Britanija odbacuje mogućnost izravnog uključivanja u napad na Iran.\nPodsetimo da je juče izraelski ministar odbrane Ehud Barak rekao da ne očekuje da izveštaj Međunarodne agencije za atomsku energiju o iranskom programu ubedi Rusiju i Kinu da nametnu “legalne sankcije” Iranu. “Sve dok se takve sankcije ne nametnu i ne dokažu efektivnim, mi nastavljamo da preporučujemo našim prijateljima u svetu i sebi, da su sve opcije u igri”, kazao je Barak.\nSa druge strane, zamenik šefa generalštaba iranske vojske, general Masud Džazajeri rekao je da će Izrael biti “uništen” ako napadne iranske nuklearne instalacije, a odmazda Irana “neće se ograničiti na Bliski istok”.


Pripadnici MUP-a Kantona Sarajevo i Gorske službe spašavanja zajedno sa Admirom Salimovićem, uposlenikom Službe za zajedničke poslove Vlade FBiH, izvukli su muškarca koji je skočio u Miljacku sa Mosta Suade i Olge.\nOvu informaciju za Faktor potvrdio je dežurni operativni MUP-a Kantona Sarajevo.\n– U 15.30 sati dobili smo prijavu da je jedno lice skočilo sa Mosta Suade i Olge. Pripadnici MUP-a KS bili su udaljeni 150 metara od mosta i brzom intervencijom su izvukli lice iz Miljacke. Još nije poznat stepen povreda ovog lica – rekli su nam iz MUP-a KS.\nMuškarca je preuzela ekipa Zavoda za hitnu medicinsku pomoć KS koja ga je dalje zbrinula.\nPet znakova horoskopa koji će se obogatiti do kraja 2021. godine: Jeste li vi na spisku?


Vučić: Ako misle pritiscima da slome Srbiju, to neće ići kako su zamislili - Kosovo Online\n11. Maj 2022. • 23:10 > 12. Maj 2022. • 07:41\nSituacija je za nas veoma složena, a biće još teža jer je Donika Gervala potvrdila da će sutra biti podnet zahtev za članstvo Kosova u Savetu Evrope. Mi ćemo u narednih 36 sati zakazati sednicu Saveta za nacionalnu bezbednost i početi politički da reagujemo i da se suprotstavljamo svemu tome, izjavio je večeras predsednik Srbije Aleksandar Vučić u Briselu.\nObraćajući se medijima posle neformalne večere koju je za lidere Zapadnog Balkana priredio Đuzep Borelj, visoki predstavnik EU za spoljnu politiku, Vučić je istakao da je na sastanku rekao da je ova namera Prištine direktno kršenje normi iz rezolucije 1244 do Vašingtonskog sporazuma.\n"Postalo je besmisleno da govorim o tome da im više od 3.310 dana ne pada na pamet čak ni da razgovaraju o Zajednici srpskih opština, a kamoli da nešto sprovedu u delo. Oni kažu "mi smo nezavisna država i to je potvrđeno odlukom Međunarodnog suda pravde 2010. godine" i nastaviće sa takvim inicijativama. Optužujući Srbiju da je produžena ruka Rusije i govoreći neistine oni misle da mogu da iskoriste situaciju u Ukrajini protiv Srbije i da dobiju više nego što su računali ranije, predstavljajući sebe kao velikog borca protiv ruskog totalitarizma, fašizma, ne znam čega sve. Ako neko misli da može da nas ucenjuje ili da pritiscima može da slomi Srbiju, neće ići tako lako kako su zamislili“, poručio je Vučić.\n"Ako želite da imate nekoga ko će na svaki zahtev samo da klima glavom, nije problem. Međutim, Srbija je postavila svoju politiku, ali ako dođe u situaciju da ne može da preživi, ne treba niko da brine, donećemo odluku da Srbija može i mora da živi. Ali, dok god mogu da se borim za vitalne nacionalne interese Srbije, to ću nastaviti da radim. Moje je da uradim sve što mogu za svoju zemlju, za Srbiju koju volim najviše na svetu. Sve ljude ovde poštujem, hvala im na svemu, ali ne ljutite se, briga me za sve ovo ovde, mene interesuje moja zemlja, moj narod, građani naše zemlje", kazao je Vučić.\nGovoreći generalno o sastanku koji je upriličio Borelj, Vučić je naveo da su razgovori bili korektni.\n"Jun će biti zanimljiv. Francuzi će 23. juna organizovati veliki samit. Biće zanimljivo i oko odluka koje će ovde biti donete, jer kako ćete da objasnite ljudima u Skoplju da eventualno za njih nema pozitivne odluke, a da je ima za neke o kojima se do juče nije ni razmišljalo. Što se nas tiče, situacija nije jednostavna, ali nemamo kud, ne možemo iz svoje kože i moramo da donosimo racionalne odluke, iako je u današnjem svetu teško racionalno istupati. Mi ćemo naš brod uspeti da uvedemo u mirne vode i uspeti da osiguramo dobru budućnost za građane Srbije", poručio je Vučić.\nNa pitanje šta Srbija može da učini, Vučić je rekao da će se Srbija boriti na međunarodnoj sceni za dalje povlačenje priznanja (Kosova).\nOn je istakao da je na sastanku pokazano razumevanje po različitim pitanjima od strane predstavnika Albanije i Severne Makedonije i da on ostaje apsolutno posvećen daljem radu u okviru inicijative "Otvoreni Balkan". Naveo je da Srbija mora da ide ka EU i da nema gde drugo, ali čuvajući svoje nacionalne interese.\nKada je reč o Ukrajini, Vučić je naveo da su "oni naši prijatelji", a što se principa tiče, kako je dodao, gde god da pogledate, na koju god stranu sveta, jasno ćete da shvatite da postoji samo jedan princip – da nema principa.\n"Principa se drži samo Srbija. Kada ih pitate o teritorijalnom integritetu Srbije, kada već pričaju o teritorijalnom integritetu Ukrajine, naiđete na zid i „to su druga vremena“. Besmisleno je govoriti o principima. Jedino čega Srbija može da se drži jesu principi međunarodnog javnog prava. Ali, da mislimo da ćemo zbog toga da pobedimo ili da ćemo imati koristi od toga – ne. Do sada se pokazalo da gola sila i kršenje principa neretko imaju prednost u odnosu na poštovanje prava i normi međunarodnog javnog prava”, rekao je Vučić.\nAleksandar Vučić Brisel Donika Gervala Savet Evrope povlačenje priznanja Zajednica srpskih opština Ukrajina\n11. Maj 2022. • 23:10


U neredima u Lajpcigu uhapšeno više od 100 huligana - Sputnjik Srbija\n15:01 17 Maj 2021\n08:16 12.01.2016 (osveženo 09:33 12.01.2016) Preuzmite kraći link\nViše od 100 ljudi je uhapšeno, a veći broj prodavnica je uništen u Lajpcigu tokom nemira koji su sinoć izbili kad su pristalice desničarskog antiimigracionog pokreta PEGIDA slavili prvu godišnjicu postojanja lokalnog ogranka.\nViše desetina huligana je sinoć tokom okupljanja počelo da uništava radnje čiji su vlasnici stranci, dok se u neposrednoj blizini održavao kontraprotest.\nPolicija je navodno uhapsila više od 100 huligana koji su učestvovali u razbijanju prodavnica u kvartu Koneviz.\nU izveštaju nemačkog lista Bild navodi se da je oko 250 huligana, koji su učestvovali u neredima, desničarski nastrojeni fudbalski huligani koji su planirali napad na sedište lokalnog fudbalskog kluba „Roter štern“ (Crvena zvezda), poznatom po aktivizmu protiv desničarstva.\nNa putu prema sedištu tog kluba, huligani su razbijali prozore prodavnica i restorana, uništavali kontejnere i uletali u kafiće u kojima se obično okupljaju fanovi „Roter šterna“.\nLajpcig, protesti, Evropa


Srpsko-ruski humanitarni centar : Južne vesti\nRuski centar u Nišu u senci ukrajinskog rata sporniji nego ranije\n17:00, 11. 5. 2022.\nDok traje rat u Ukrajini, Srpsko-ruski humanitarni centar u Nišu, koji je nedavno obeležio deset godina postojanja, miruje, a miruju i zahtevi da se ukine ili unapredi njegov status. Partnerstvo Srbije i Rusije kroz prizmu tog Centra analitičari u trenutnoj geopolitičkoj krizi ocenjuju neodrživim i navode da treba da se promeni namena tog objekta, dok je za druge više korist nego opasnost.\nDa je Niš u velikoj meri deo bilateralne saradnje između Rusije i Srbije rekao je ambasadora Rusije Aleksandar Bocan-Harčenko tokom današnje posete Nišu. Osvrnuli su se ambasador i gradonačelnica Niša Dragana Sotirovski i na rad Srpsko-ruskog humanitarnog centra, Društva srpsko-ruskog prijateljstva u Nišu kao i na buduće planove vezane za saradnju Rusije i Niša.\nRuska strana najavljuje razvoj Srpsko-ruskog humanitarnog centra u Nišu\n18:14, 15. 5. 2021.\nDa će Ministarstvo na čijem je on čelu i dalje razvijati Srpsko-ruski humanitarni centar u Nišu, rekao je, saopštava Ministarstvo unutrašnjih poslova, Jevgenij Žiničev, ruski ministar za civilnu zaštitu, vanredne situacije i otklanjanje posledica elementarnih nepogoda.\nSrpsko-ruski humanitarni centar donirao zaštitnu opremu policiji\n19:48, 24. 4. 2020.\nKape, viziri, maske, kao i mantili, nazuvci i zaštitne naočare nalazili su se u donaciji Srpsko-ruskog humanitarnog centra smeštenog u Nišu, koji je predat policiji, saopštili su u Ministarstvu unutrašnjih poslova.\nRusi obišli Niš i u narednim danima prave plan rada za jug Srbije\n18:08, 5. 4. 2020.\nDelegacija ruskih lekara, epidemiologa i stručnjaka za dezinfekciju, koji su došli nedavno zajedno sa ruskom pomoći, obišla je Niš. Njima je, kako piše na sajtu Grada, predstavljeno šta je do sada preduzeto, kao i šta je od njih najpotrebnije, a u narednim danima trebalo bi da se oforome konkretni planovi rada.\nSrpsko-ruski centar u Nišu ubuduće pristupačniji stručnjacima za vanredne situacije\n17:11, 14. 2. 2020.\nU narednom periodu promovisaće se kapaciteti Srpsko-ruskog centra u Nišu, rekao je državni sekretar MUP Milosav Miličković, kao modernog nastavno-trenažnog centra koji će biti pristupačniji većem broju stručnjaka koji se bave vanrednim situacijama. On je obišao Centar u društvu rukog kolege Aleksandra Čuprijana i ruskog ambasadora u Srbiji Aleksandra Bocan-Harčenka.\nSrpsko-ruski humanitarni centar u Nišu dobio novog direktora iz Rusije\n14:50, 7. 11. 2019.\nRuska strana predstavila je Andreja Mančenkova kao novog kodirektora Srpsko-ruskog humanitarnog centra u Nišu. Kako je rečeno, zajednička odluka dveju strana jeste da se dosadašnji direktori promene, bez obrazloženja o razlogu, a takođe još nije poznato da li je srpska strana realizovala dogovor. Mančenkov je rekao da očekuje nastavak dobre saradnje.\n“Iljušin” od Rusa zvanično tražen kad je požar ugašen, odvojeno 22,5 miliona dinara\n10:42, 1. 11. 2019.\nVlada Srbije je, kako piše u zvaničnom dokumentu, od Rusije zatražila dolazak aviona za gašenje požara “iljušin” tek juče, 31. oktobra, u danu kada su svi sa Stare planine javljali da je požar ugašen. Iako je načelnik Sektora za vanredne situacije Predrag Marić rekao da je avion zatražen na vreme, “iljušin” još nije sleteo na niški aerodrom.\n“Diplomatski status Humanitarnom centru u Nišu je zakonita molba Rusije”\n15:11, 23. 10. 2019.\nPrvi obaveštajac Rusije, direktor Spoljnoobaveštajne službe Sergej Nariškin kaže da davanje diplomatskog statusa Srpsko-ruskom humanitarnom centru u Nišu nije zahtev, već molba za Srbiju. Takođe, Rusija je svesna, kako kaže, grubog pritiska pojedinih zapadnih zemalja koje ne žele da Centar dobije poseban status.\nVučić o diplomatskom statusu za Ruski centar u Nišu: Između kritika evrofila i rusofila\n18:28, 27. 6. 2019.\nPitanje diplomatskog statusa Srpsko-ruskog humanitarnog centra u Nišu nikada nije konačno rešeno, a predsednik Srbije Aleksandar Vučić ne odgovara kada će se to desiti. Ukoliko potpiše diplomatski status za niške Ruse, Vučić kaže da bi ga kritikovale pristalice EU, a ukoliko ne potpiše - kritikovali bi ga rusofili. Predsednik navodi da brine o interesima Srbije i da će javnost biti obaveštena kada bude bilo promena po ovom srpsko-rusko-niškom pitanju.\nZajednička srpsko-ruska vežba u junu u Nišu\n15:30, 2. 4. 2019.\nMeđunarodna vežba multinacionalnih snaga Srbije i Rusije, sa 155 pripadnika Minisarstva za vanredne situacije Rusije, biće održana od 25. do 27. juna u Nišu, potvrdili su nišavski Okružni štab za vanredne situacije i Ministarstvo unutrašnjih poslova Srbije.\nVelika ekonomska saradnja sa Rusijom, po istraživanju je samo zabluda\n14:42, 17. 1. 2019.\nIako je svega 8% njih putovalo u Rusiju, građani Srbije imaju pozitivne stavove o ovoj zemlji i većinski su za da zaposleni u Rusko - srpskom centru u Nišu dobiju diplomatski status, pokazuje istraživanje Instituta za evropske poslove. Takođe, ispitanici misle da Srbija ima veliku ekonomsku korist od saradnje sa Rusijom, ali - Srbija duplo više izveze u Bosnu, na primer, nego u Rusiju.\nRuski centar iz Niša gubi svoju svrhu zbog EU okruženja, nije gasio požare u Atini\n16:04, 27. 7. 2018.\nIako predstavljan i najavljivan kao regionalni balkanski centar za vanredne situacije, Srpsko-ruski humanitarni centar iz Niša nije učestvovao u gašenju velikih požara koji su zadesili Grčku. U Centru kažu da su čekali poziv, a Grci navode da su dobili pomoć spasilaca iz Evropske unije kojoj pripadaju. Analitičari tumače da je Ruski centar ograničen i tehnički i politički za pružanje pomoći regionu.\nOsnovan Gradski odbor Srpske lige, traže da Niš bude sedište Ministarstva odbrane\n16:21, 7. 5. 2018.\nPolitička scena Niša “bogatija” je za još jednu stranku. Osnovan je odbor Srpske lige u Nišu, a za predsednika je izabran 23-godišnji student prava Aleksandar Janjić. Navode da se zalažu da Niš bude regionalni centar, kao i da se “mladi probude iz apatije”. Predsednik stranke Aleksandar Đurđev poručio “svom” Gradskom odboru da za 2 godine treba da budu u vlasti.\n“Drugog čoveka” NATO ne brine davanje diplomatskog statusa Rusima u Nišu\n08:20, 19. 3. 2018.\nPredsedavajući Vojnog komiteta NATO general Petr Pavel navodi da nije protiv da se Srpsko-ruskom humanitarnom centru da diplomatski status. Dodaje i da ne može da zamisli kako bi takav status “vojno zabrinuo” NATO, ali da ne može da govori u ime političkog krila.\nLavrov: Nemamo skrivene namere u Nišu\n09:15, 22. 2. 2018.\nDok mu, kako kaže, nije jasno šta Amerikanci rade u bazi Bondstil na Kosovu, ministar spoljnih poslova Rusije Sergej Lavrov tvrdi da Srpsko-ruski humanitarni centar radi samo u okviru humanitarnog mandata, bez skrivenih namera Rusa u Nišu.\nEvropski parlamentarac protiv diplomatskog statusa Rusima u Nišu\n10:51, 5. 2. 2018.\nU red onih evropskih i svetskih zvaničnika koji misle da nije ispravno da osoblje Srpsko-ruskog humanitarnog centra dobije diplomatski status upisao se i šef Delegacije Evropskog parlamenta za saradnju sa Srbijom Edvard Kukan. Ministar odbrane Aleksandar Vulin tvrdi da još ne postoji odluka o tom pitanju.


Metodologija – Istraživačka stanica Petnica\nObrazovne aktivnosti Istraživačke stanice Petnica nisu oslonjene na oficijelne školske programe niti uobičajene metode nastave. Usmereni na učenike uzrasta 14-20 godina, petnički obrazovni programi obuhvataju širok spektar disciplina prirodnih, društvenih i tehničkih nauka. Najvažniji cilj rada je da se učenicima pomogne da razviju veštine posmatranja i zaključivanja, tehnike prikupljanja podataka i činjenica, sposobnost argumentacije i komunikacije, kao i spremnost za neprekidno učenje i obogaćivanje znanja i iskustva. Učenici se podstiču da misle slobodno, da razmišljaju logički i kritički i da sarađuju sa kolegama iz različitih kultura i zemalja.\nIako je najveći broj petničkih kurseva, kampova ili seminara dizajniran za srednjoškolce, postoji i dosta aktivnosti namenjenih nastavnicima i studentima. Svake godine preko 2000 učenika iz Srbije i iz mnogih drugih zemalja učestvuje na oko 120 raznovrsnih programa u Petnici. Ova ustanova je stekla veliki ugled zahvaljujući inovativnim metodama rada, kao i zbog izvanrednih rezultata u otkrivanju mladih talenata i podršci njihovom kvalitetnijem obrazovanju i razvoju.\nU Petnici nema ocena, diploma, krute discipline i tipičnih nastavnika, ali ima fleksibilnih inovativnih aktivnosti, interaktivne nastave, zanimljive naučne opreme. Spremnost da se razumeju i podrže ideje učenika i njihovi istraživački projekti, kao i mlada profesionalna ekipa i brojni spoljni saradnici puni entuzijazma učuinili su da Petnica postane srce srpskog alternativnog obrazovanja kao i, što je još važnije, vrlo omiljeno mesto okupljanja mladih željnih svežeg znanja i razumevanja.\nPrioritetni cilj obrazovnih aktivnosti u Petnici nije proširivanje faktografskog znanja, već unapređivanje racionalnog i logičkog mišljenja, sposobnosti uočavanja i rešavanja problema, planiranja, zaključivanja, pronalaženja kvalitetnih izvora informacija, procesa zaključivanja itd.\nKursevi ili kampovi namenjeni učenicima traju 4,6,10, pa do 15 dana, a isti učenik može dolaziti samo jednom, dva, pa i tri ili četiri puta u istoj godini i ponovo se kandidovati naredne godine i tako sve dok pohađa srednju školu. Svaki naredni dolazak zahteva složeniji rad, a tokom letnjih naučnih kampova učenici imaju priliku da rade na samostalnim naučnim projektima koje su sami predložili i pripremili.\nGlavni ciljevi obrazovnih aktivnosti IS Petnica su sledeći:\nPrepoznati darovite i visoko motivisane mlade ljude iz svih delova Srbije, naročito one koji žive u provinciji i nerazvijenim sredinama i pružiti im individualizovano dodatno obrazovanje;\nOmogućiti najzainteresovanijim učesnicima da realizuju sopstvene istraživačke projekte zasnovane na realnim problemima, uz pomoć odgovarajuće naučne opreme i uz pomoć i podršku profesionalnih naučnika i kvalitetnih nastavnika;\nObučiti pretežno mlađe nastavnike da primenjuju u svom radu savremene naučne ideje i koncepte i najbolje metode nastave;\nPodsticati saradnju i razmenu znanja, iskustva i ideja među mladima koji pohađaju različite škole ili fakultete i koji se interesuju za različite naučne oblasti.\nPetničke obrazovne aktivnosti su oslonjene na široku mrežu od preko 800 stručnih saradnika koji u svojstvu gostujućih predavača, mentora ili savetnika učestvuju u kreiranju i izvođenju različitih kurseva i kampova. Oni dolaze iz preko stotinu fakulteta ili naučnih instituta i danas najveći deo njih su bivši polaznici petničkih programa.\nNa raznovrsne programe IS Petnica svake godine prijavljuju se učenici iz preko 500 škola iz svih delova Srbije. Na karti se vidi broj učenika srednjih škola koji su se prijavili za petničke programe u 2015. godini. Iako IS Petnica favorizuje učenike iz unutrašnjosti i iz nerazvijenih sredina, uočljivo je da je zainteresovanost učenika za nauku i tehnologiju proporcionalna razvijenosti sredine iz koje dolaze.\nTermini seminara za srednjoškolce – jun 2022.


Vesti online / Vesti / Ex YU / "Rusija se nikad nije mešala, Amerika nije više ono što je bila"\n"Rusija se nikad nije mešala, Amerika nije više ono što je bila"\n"Formiranje vlade bez datog mandata je pravno neutemeljeno i takva vlada neće biti legitimna", izjavio je predsednik Makedonije Đorđe Ivanov. On je u intervjuu austrijskom "Viner cajtungu" rekao da, prema članu 90. makedonskog Ustava, samo šef države može da preda mandat za formiranje vlade.\nUkazao na štetnost "tiranske platforme": Đorđe Ivanov\nU slučaju da parlament izabere vladu bez mandata, imali bismo dve vlade - jednu tehničku vladu i drugu vladu bez legitimiteta predsednika, koja nije zasnovana na Ustavu.\n* U Makedoniji strahuju: Hoće da stvore "veliku Albaniju"\n* Bitka za Makedoniju: Albanci su vam bili dobri dok su bili sa vama...\n- To znači da bismo ušli u još veću krizu - istakao je Ivanov za austrijski list.\nOn je naveo da stranka VMRO-DPMNE nije uspela da formira koaliciju sa partijama makedonskih Albanaca u roku od 20 dana, kako je propisano Ustavom.\n- Preciznije, koalicija je nastala sporazumno. Međutim u poslednjem trenutku, dogodio se telefonski poziv i koalicija je raskinut - rekao je Ivanov.\nNa pitanje ko je pozvao telefonom, on je odgovorio: "Vi ste novinar, možete da istražite".\nUpitan šta bi se dogodilo kada bi bio izabran predsednik parlamenta, a lider SDSM-a se ponovo dogovorio sa strankama makedonskih Albanaca da oforme vladu, Ivanov je odgovorio da takvoj koaliciji ne bi dao mandat.\n- Takvoj koaliciji neću dati mandat iz političkih razloga - rekao je Ivanov ističući da je "tiranska platforma" politička prepreka.\nIvanov je u intervjuu ocenio da "tiranska platforma" predstavlja direktno mešanje i ugrožavanje nezavisnosti Makedonije i da zahtevi u okviru platforme nisu samo politički opasni već su i neustavni.\n- "Tiranska platforma" dovela je do institucionalne krize, blokade vlade, neuspešnog izbora predsednika parlamenta - rekao je Ivanov i izrazio nezadovoljstvo jer je osuda Evropske unije izostala u pogledu platforme.\nUpitan o komentarima koje je rusko Ministarstvo spoljnih poslova iznelo o razvoju situacije u Makedoniji, Ivanov je rekao da se Rusija nikada nije mešala u makedonsku politiku, već da je samo iznosila svoje mišljenje, što je, kako je rekao, legitimno.\nOn je u intervjuu jasno izneo stav da Makedonija nema drugi strateški cilj osim pristupanja EU i NATO-u.\nNa pitanje da li bi SAD trebalo da preuzmu lidersku ulogu na Balkanu, Ivanov je odgovorio da Amerika više nije ono što je nekad bila.\n- Verujem da je doba "paks amerikana" završeno - rekao je on.\nKomentarišući novu administraciju SAD, Ivanov je rekao da bi predsedniku Donaldu Trampu trebalo dati vremena.\nEX YU Bitka za Makedoniju: Albanci su vam bili dobri dok su bili sa vama...\nSVET Rusija o širenju NATO: Nećemo bacati nuklearne bombe, ali...


Jelena Spirić Архиве - Dnevnik Juga\nHome / Tag Archives: Jelena Spirić\nTag Archives: Jelena Spirić\nSpirić: Osnovni pravac našeg delovanja biće ekonomski patriotizam- Podrška domaćim, a ne stranim investitorima\nSuzana Stojiljković 28/03/2022\tDRUŠTVO, EKONOMIJA, Izbori 2022, Leskovac, POLITIKA 0\nIako je, ocenila je Jelena Spirić, predsednica Gradskog odbora Stranke slobode i pravde u Leskovcu, osmočasovno radno vreme uvedeno još pre jednog veka, i danas širom Srbije, a naročito u Leskovcu, zaposleni rade i po 12 sati, sedam dana u nedelji i to bez naknade Kako je aktuelnoj vlasti važan …\nAdministrator 18/01/2021\tLeskovac, POLITIKA 0\nStranka slobode i pravde Leskovac pozvala je danas državu da hitno reaguje i pomogne stanovnicima sela u Jablaničkom okrugu koji su danima bez struje. „Žitelji Sejanice, Predejana, Slatine, Dedine bare, Klajića, Buvca, Drvodelje, Radevca i brojnih drugih sela u Jablaničkom okrugu suviše od nedelju dana bez struje i vode – …\nDnevnik Juga 27/11/2020\tDRUŠTVO, Leskovac, POLITIKA 0\nPredsednica Inicijativnog odbora Stranke slobode i pravde u Leskovcu, Jelena Spirić održala je danas konferenciju za medije povodom ugovora o javnoj rasveti koji Grad Leskovac sklapa firmom „Kip lajt“. „LED rasveta štedi električnu energiju, ali neće uštedeti budžet grada Leskovca, jer će finansijski benefit imati samo privatni partner i prijatelji. …\nAdministrator 10/07/2020\tLeskovac, POLITIKA 0\nI treće veče na platou ispred Leskovačkog kulturnog centra okupili su se pre svega mladi. Njima su se večeras priključili i lideri leskovačke opozicije Saša Stojanović (DS) i Jelena Spirić (SSP), kao i predstavnici drugih stranaka. Uz povremeno oglašavanje pištaljki, okupljeni su bez iznošenja ikakvih zahteva oko 21 čas krenuli …


ШОЈГУ: „Русија је успоставила стратешки паритет са земљама NATO“\nŠOJGU: „Rusija je uspostavila strateški paritet sa zemljama NATO“\nRUSIJA je postigla strateški paritet sa zemljama NATO – saopštio je Sergej Šojgu.\nPritom je naveo da će Oružane snage Rusije dobiti 2019-te lovce pete generacije T-50, a super moderne zenitne raketne sisteme S-500 – do 2020. godine.\nMinistar odbrane RF je ocenio da će njegova zemlja i time „postaviti pouzdanu barijeru munjevitom globalnom udaru protivnika”.\nŠojgu je naglasio da će T-50 i S-500 znatno poboljšati mogućnosti Oružanih snaga Rusije za borbu sa savremenim sredstvima vazdušno-kosmičkog napada.\nOn je, nastupivši u gornjem domu ruskog parlamenta, dodatno istakao:\n„Mi i uvođenjem u naoružanje T-50 i S-500 realizujemo zacrtani plan formiranja sigurne barijere munjevitom globalnom udaru i obezbeđujemo nenuklearno obuzdavanje svakog visokotehnološkog agresora”.\nPotpredsednik vlade RF Dmitrij Rogozin, u čijoj nadležnosti su vojna nauka i vojna industrija, posle Šojgua je izjavio da Moskva raspolaže svim mogućnostima, uključujući i „fizičke”, da zaštiti i sebe i svoje saveznike.\nRogozin je ovo rekao na otvaranju izložbe „Za prijatelje svoje”, koja je posvećena 140-godišnjici rata za oslobađanje Bugarske. U nastavku je podvukao:\n„Mi svoju mlađu braću nikada nismo ostavljali na cedilu i nećemo ostavljati, pogotovo ne sada. Mi imamo sve neophodne i čisto fizičke mogućnosti da ne dozvolimo bilo kakav pritisak na sebe, a i da nikoga ko nam je važan ne ostavimo na cedilu”.\nRogozin je poželeo da ni Rusi ni Bugari nikada ne zaborave na rat za oslobađanje Bugarske, kako ne bi bilo bitangi koje pokušavaju da ruše spomenike i propagandistički osporavaju „krv kojom je natopljena naša zajednička zemlja”.\nInače, povodom Šojguovih reči, pukovnik Viktor Baranec, poznati moskovski vojni komentator, objasnio je da je devet aviona T-50 već spremno da poleti, a da će se uskoro pojaviti još tri.\nDodao je da će raketni sistemi S-500 moći da gađaju ciljeve i u bliskom kosmosu, odnosno da uništavaju balističke rakete i na visini oko sto kilometara.\nBaranec je još dodao: „Sve trupe koje NATO gomila u Evropi – u slučaju realne ratne pretnje – „pokriće” nekoliko raketa „Jars”. Danas se vojni paritet ne meri brojem topova nego stanjem nuklearnih snaga, a kod nas je sa tim sve normalno. Uskoro će se pojaviti naš novi mobilni, železnički raketni sistem kojeg se Amerikanci strašno boje. On će se već kroz godinu i po kretati po Rusiji i povećati glavobolju zapadnih jastrebova koji odbijaju da pristanu na pozive Moskve da se zaustavi trka u naoružanju”.


Bez poznatog datuma izlaska Lego Star Wars igre | PC Press\nAko ste nestrpljivo iščekivali da Lego Star Wars: The Skywalker Saga ispuni neverovatno obećanje dato u avgustu prošle godine, imamo nekoliko gorko-slatkih vesti: igra je ponovo odložena. TT Games je u petak objavio da je neće moći da odredi planirani prolećni datum izdanja, što samo po sebi predstavlja kašnjenje u odnosu na originalni prozor za lansiranje igre 2020.\nKašnjenje jer navodno prave najbolju LEGO igru ikada\nGorko-slatko, jer kašnjenje dolazi sa obećanjem da će to biti najveća i najbolja LEGO igra kompanije do sada, što je tačno u odnosu na to kakve smo najave videli tokom prošle godine. Prošlo je šesnaest godina od prvih Lego ratova zvezda, i sigurno možemo još malo da sačekamo da vidimo da li postoji šansa za postizanje tog cilja. Tokom godina, videli smo mnogo igara koje su izašle u javnost pre nego što su za to bile spremne, zato sada treba ostati strpljiv i biti uveren da će Lego Star Wars: The Skywalker Saga zaista doneti novo igračko iskustvo.\nTagovi: lego Star Wars\n← Kraći garantni rok za grafičke kartice\nApple-ovi ekološki napori štede energiju i sirovine →


Evo šta će se desiti ako na Guglu ukucate 241543903\nDa li ste ikada probali da na Guglu ukucate broj 241543903? Ako niste, predlažemo vam da probate jer će vas rezultat sigurno iznenaditi.\nI Gugl se nagodio s Rusima\nRuski zvaničnici i američka kompanija Gugl postigli su nagodbu, kojom je stavljena tačka na spor koji su ruske vlasti pokrenule protiv Gugla.\nKo će da spasi Tošibu?\nAmerička kompanija Epl aktivno razmatra mogućnost pružanja pomoći posrnulom japanskom industrijskom konglomeratu Tošibi.\nTviter uvodi nova pravila za obračun sa govorom mržnje\nDruštvena mreža Tviter već dugo je na meti kritika da dopušta nekažnjeno širenje ekstremističkih sadržaja i govora mržnje, uprkos brojnim naporima kompanije da takvim objavama stane na put....\nSajt Vikiliks je upravo objavio do sada najobimniji arsenal podataka o masovnim sajber aktivnostima najveće američke tajne službe, koji se graniče s naučnom fantastikom i mogu da se porede sa...


Nove mere Vlade Srbije - starijima od 65 zabranjen izlazak na ulice, za ostale zabrana kretanja od 20 do 5 časova ujutru - Galaxy Media\nNove mere Vlade Srbije – starijima od 65 zabranjen izlazak na ulice, za ostale zabrana kretanja od 20 do 5 časova ujutru\nPredsednik Srbije zaključio je da nije postignut dovoljan stepen samodiscipline građana u vezi sa sprečavanjem širenja koronavirusa, te su morale biti donesene dodatne drastičnije mere.\nOd sutra ujutru, 18.marta, od 10 časova stupa na snagu zabrana kretanja licima starijim od 65 godina u gradovima, a na selu licima starijim od 70 godina, rekao je predsednik Srbije Aleksandar Vučić na sednici Vlade.\nNaglasio je da su veći gradovi žarišta i da je zato starosna granica nešto viša na selima,jer u njima nema toliko opasnosti kao u gradovima, što ne znači da se u narednom periodu ta granica može spustiti, ako za to bude bilo potrebe.\nNajviše obolelih za sada imamo u Beogradu, zatim NIšu, Kikindi i Čačku.\n“Pokušaćemo da do svih domova dođemo preko mladih ljudi od 25 do 26 godina. Tamo gde to ne uspemo, otvorićemo prodavnice za penzionere koji ne budu mogli da dobiju pomoć”, istakao je predsednik i dodao da će za penzionere biti otvoreni supermarketi pod posebnim pravilima, između 4.00 i 7.00 nedeljom ujutru, kada nema nikoga na ulici.\n“Od sutra u 20 sati do 5 sati ujutru svakoga dana uvodi se zabrana kretanja svim licima bilo kojeg starosnog doba. Niko ne može da bude na ulici, sem nadležnih organa na zadatku i onih koji imaju radnu obavezu u trećoj smeni”, rekao je predsednik Vučić.\nVojska Srbije će kontrolisati sve granične prelaze i migrantske centre, kao i sve bolnice. Vojska će biti naoružana kako bi zaštitila lekare i medicinske radnike, jer smo imalisituaciju da ljudi koji su dolazili iz inostranstva, su hteli da tuku naše lekare. – objasnio je Vučić.\nPolicija je ovih dana intenzivno radila na proveri poštovanja samoizolacije i karantina. Od 7.607 kontrolisanih lica koja su se vratila iz inostranstva I kojima je bilo sugerisano po ulasku u zemlju da moraju u izolaciju, čak 1.653 nije pronađeno kod kuće.\n“U Niš nam je korona stigla preko Lugana, u Kikindu preko Milana, Beograd kompletan preko Milana.” Po povratku u zemlju, uprkos proglašenom vanrednom stanju, ti ljudi su se okupljali na veseljima.\n“Izborni proces se prekida, ne teku nikakve izborne radnje, što je i dogovoreno sa svim strankama koje su bile zaintersovane da učestvuju na izborima”, naglasio je Vučić.\nNarodna Banka Srbije stavila je moratorijum na kamate i to bez zateznih kamata, što podrazumeva zastoj u otplati obaveza koji ne može biti kraći od 90 dana.\nŠto se prehrambenih namirnica tiče, hrane imamo dovoljno, Prema rečima Vučića, imamo milion tona pšenice što je dovoljno za deset meseci, velike su zalihe i kukuruza i suncokretovog ulja.Deo brašna izvešćemo u zemlje regiona, pre svega u REpubliku Srpsku i Severnu Makedoniju.\nKako je ukazao, veoma je bitno da oni koji rade u državnom sektoru plate neće biti manje, dok će se zdravstvenim radnicima plate biti veće 10 odsto, a u javnom sektoru neće biti otkaza, zbog dobre monetarane i fiskalne politike.\nPredsednik je istakao je da država obezbedila veliki broj respiratora, kako kliničkih tako i transportnih respiratora, a dobićemo i preko 30 miliona maski. Rešiće se i pitanje nestašice dezinfikacionih sredstava.\nObaveštenje Uprave GO Lazarevac o podnošenju zahteva građana elektronskim putem\nOdržana 12. vanredna sednica Štaba za vanredne situacije


Učešće na Forumu VRI Istočnog partnerstva i država kandidata za pristupanje Evropskoj uniji | Državna revizorska institucija\nTokom Foruma, razmenjene su najbolje prakse u unapređenoj primeni Međunarodnih standarda vrhovnih revizorskih institucija (ISSAI) tokom sprovođenja redovnih aktivnosti VRI i obrađeni su aspekti produktivne komunikacije sa parlamentom, društvom i drugim zainteresovanim stranama, što čini značajan deo sveukupnog sistema uveravanja u kvalitet revizija. Teme obrađene tokom Foruma u potpunosti su bile usklađene i sa ciljevima dela studijske posete predstavnika Institucije u okviru tvining lajt projekta ''Kontrola kvaliteta revizija u Državnoj revizorskoj instituciji'' koji zajednički sprovode letonska i srpka VRI, a koji je finansiran iz sredstava Evropske unije.\nUčesnici Foruma susreli su se i sa predsednikom Letonije, Rajmondsom Vejonisom, koji je, obraćajući se predstavnicima VRI Gruzije, Moldavije, Srbije i Ukrajine, istakao da Državna revizorska institucija zauzima značajno mesto u sistemu parlamentarne kontrole, jer igra suštinsku ulogu u razjašnjavanju zakonitosti, ispravnosti i rezultata korišćenja javnih sredstava. Predsednik je naglasio i da revizije svrsishodnosti imaju najveći uticaj na razvoj racionalnih i održivih sistema upravljanja i da, iz tog razloga, ovu vrstu revizije treba podržavati. Predstavnici VRI su predstavili svoje Institucije i njihov doprinos kontroli trošenja javnih sredstava u svojim zemljama i zahvalili letonskim kolegama na podršci i saradnji.\n''Samo kroz zajedničko razumevanje uloge vrhovnih revizorskih institucija u razvoju demokratskih država, preporuke koje VRI daju neće se smatrati formalnostima, već će postati stvarni alat za razvoj javnog sektra, a radi dobrobiti celokupnog društva. Ovo je poruka koju želimo da naglasimo u našoj saradnji sa zemljama Istočnog partnerstva i državama kandidatima za članstvo u Evropskoji uniji'', objasnila je Elita Krumina, generalni revizor Letonije.\nPored susreta sa predsednikom Letonije, učesnici Foruma su, sa predstavnicima Institucije koji su bili u studijskoj poseti VRI Letonije, prisustvovali i sastancima sa skupštinskim Odborom za javne rashode i reviziju, kao i sa Ministarstvom za socijalna pitanja.